CELEX: 62020TN0752
Language: et
Date: 2020-12-21 00:00:00
Title: Kohtuasi T-752/20: 21. detsembril 2020 esitatud hagi – IMG versus komisjon

15.2.2021   
            
            
               ET
            
            
               Euroopa Liidu Teataja
            
            
               C 53/58
            
         
      21. detsembril 2020 esitatud hagi – IMG versus komisjon
      (Kohtuasi T-752/20)
      (2021/C 53/75)
      Kohtumenetluse keel: prantsuse
      
         Pooled
      
      
         Hageja: International Management Group (IMG) (Brüssel, Belgia) (esindajad: advokaadid L. Levi ja J.-Y. de Cara)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tunnistada käesolev hagi vastuvõetavaks ja põhjendatuks;
                  seetõttu:
               
            
                  —
               
               
                  tuvastada, et Euroopa Komisjoni lepinguväline vastutus on kaastatud;
               
            
                  —
               
               
                  mõista kostjalt välja hüvitis hagejale tekitatud kahju eest, mille suuruseks on hageja hinnangul (summat võib veel täpsustada) 10 000 eurot kuus alates 2015. aasta detsembri keskpaigast kuni kohtuotsuse kuulutamiseni mittevaralise kahju eest ja 2,1 miljonit eurot (millele lisandub viivis) varalise kahju eest;
               
            
                  —
               
               
                  mõista kõik kohtukulud välja kostjalt.
               
            
         Väited ja peamised argumendid
      
      Põhjendamaks oma hagi, milles ta taotleb talle Euroopa Pettustevastase Ameti (OLAF) käitumisest tema suhtes läbiviidud juurdluses väidetavalt tuleneva mittevaralise ja varalise kahju hüvitamist, esitab hageja allpool toodud argumendid.
      
                  1.
               
               
                  Seoses OLAFi süülise käitumisega tugineb hageja allpool esitatud õigusrikkumistele.
                  
                              a)
                           
                           
                              Juurdlusega seoses viitab hageja määruse nr 883/2013 (1) artikli 1, otsuse 1999/352 (2) artikli 2, juurdlusmenetlusi käsitlevate juhiste OLAFi töötajatele artikli 8 lõike 1 ja hoolsuskohustuse rikkumisele.
                           
                        
                              b)
                           
                           
                              Seoses mõiste „rahvusvaheline organisatsioon“ eiramisega viitab hageja määruse nr 1605/2002 (3) artiklite 53 ja 53d, määruse nr 2342/2002 (4) artikli 43 ja vajaduse korral määruse nr 966/2012 (5) artikli 58 ja määruse nr 1268/2012 (6) artikli 43 rikkumisele. Hageja viitab lisaks rahvusvahelise õiguse ja hoolsuskohustuse rikkumisele.
                           
                        
                              c)
                           
                           
                              Juurdluse läbiviimisega seoses viitab hageja määruse nr 883/2013 artikli 9, OLAFi juhiste artikli 8.5, erapooletuse põhimõtte, tõendite kogumise reeglite, hoolsuskohustuse ja süütuse presumptsiooni rikkumisele.
                           
                        
                              d)
                           
                           
                              Aruande koostamisega seoses viitab hageja määruse nr 883/2013 artikli 9, erapooletuse põhimõtte, tõendite kogumise reeglite, hoolsuskohustuse ja süütuse presumptsiooni rikkumisele.
                           
                        
            
                  2.
               
               
                  Hageja väidab seoses OLAFi ja komisjoni süülise käitumisega, et lekete tõttu, mis viisid välja OLAFi lõpliku aruande avaldamiseni, rikkusid komisjon ja OLAF oma konfidentsiaalsuskohustust, määruse nr 883/2013 artiklit 10, OLAFi juhiste artiklit 8, ELTL artiklit 339, hoolsuskohustust ja hoolitsemiskohustust.
               
            
         (1)  Euroopa Parlamendi ja nõukogu 11. septembri 2013. aasta määrus (EL, Euratom) nr 883/2013, mis käsitleb Euroopa Pettustevastase Ameti (OLAF) juurdlusi ning millega tunnistatakse kehtetuks Euroopa Parlamendi ja nõukogu määrus (EÜ) nr 1073/1999 ja nõukogu määrus (Euratom) nr 1074/1999 (ELT 2013, L 248, lk 1).
      
         (2)  Komisjoni 28. aprilli 1999. aasta otsus 1999/352/EÜ, ESTÜ, Euratom, millega asutatakse Euroopa Pettustevastane Amet (OLAF) (EÜT 1999, L 136, lk 20; ELT eriväljaanne 01/03, lk 110).
      
         (3)  Nõukogu 25. juuni 2002. aasta määrus (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust (EÜT 2002, L 248, lk 1; ELT eriväljaanne 01/04, lk 74).
      
         (4)  Komisjoni 23. detsembri 2002. aasta määrus (EÜ, Euratom) nr 2342/2002, millega kehtestatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 üksikasjalikud rakenduseeskirjad (EÜT 2002, L 357, lk 1; ELT eriväljaanne 01/04, lk 145).
      
         (5)  Euroopa Parlamendi ja nõukogu 25. oktoobri 2012. aasta määrus (EL, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega muudetakse nõukogu määrust (EÜ, Euratom) nr 1605/2002 (ELT 2012, L 298, lk 1).
      
         (6)  Komisjoni 29. oktoobri 2012. aasta delegeeritud määrus (EL) nr 1268/2012, mis käsitleb Euroopa Parlamendi ja nõukogu määruse (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju) kohaldamise eeskirju (ELT 2012, L 362, lk 1).